Aviacija - Vikipedija

# Aviacija

### Straipsnis iš Vikipedijos, laisvosios enciklopedijos.

Zepelinas Šveicarijoje

Aviacija (pranc. Aviation, lot. avis) - skraidymas sunkesnėmis už orą priemonėmis (lėktuvais, sraigtasparniais, sklandytuvais) bei veiklos sritis, apimanti tokių priemonių projektavimą, konstavimą, gamybą, skraidymą. Skirstoma į karinę, sportinę ir civilinę, taip pat kartais išskiriama pasienio apsaugos, policijos aviacija.

## [taisyti] Istorija

Skraidymo sunkesniais už orą aparatais idėja kilo jau senovės Graikijoje. XIII amžiuje R. Baconas iškėlė idėją apie tuščiavidurio rutulio skraidymo galimybę tam tikrose salygose. XV amžiuje teorinius skraidančių aparatų modelius sukūrė L. da Vinčis. 1809 metais anglas G. Cayley įrodė, kad tokie prietaisai gali skristi ir pasiūlė atskirti sraigto ir sparno funkcijas. 1842 metais patentuotas pirmasis skraidymo aparatas su viena eile sparnų ir dviem propeleriais, sukamais garo variklio, tačiau aparato išradėjas taip ir neišbandė. 1848 metais Didžiojoje Britanijoje pagamintas pirmas aparatas, sėkmingai nuskriejęs 40 metrų, 1867 metais sukonstruotas daugiasparnis.

Aviacijos pradininkais laikomi vokietis O. Lilienthalis, anglas H. Maximas, amerikietis S.P. Langley. Lielienthalis 1889 metais aprašė skraidymo pagrindus, o 1896 metais sukonstravo skraidymo aparatą su vidaus degimo varikliu.

1907 metais lėktuvams pritaikyti ratai, 1911 metais italai Libijoje pradėjo aviaciją naudoti kariniais tikslais kovodami prieš turkus. 1919 metais pirmą kartą sėkmingai lėktuvu perskristas Atlanto vandenynas. 1933 metais pirmą kartą lėktuvu apskrietas pasaulis. 1939 metais panaudotas pirmasis reaktyvinis lėktuvas, nuo 1941 metų naudojami naikintuvai.

## [taisyti] Aviacija Lietuvoje

1851 m. išleista pirmoji knyga, aprašanti lietuvio bandymus skristi - A. Griškevičiaus Parolot Żmudzina (Žemaižio garlėkys), kur aprašyta ir garlėkio schema. Prieš pirmajį pasaulinį karą Vilniuje rusų lakūnai atliko parodomuosius skrydžius. Karo aviacija pradėta kurti 1919 metų sausio 30 dieną, kai inžinierinėje kuopoje sukurtas specialus būrys, vėliau įkurta Karo aviacijos mokykla. Pirmasis lėktuvas - iš bolševikų perimtas Sopwith tipo 100 AG lektuvas, jau vasario mėnesį nupirkti 8 vokiški lėktuvai LVG C.VI, kurios pilotavo samdomi vokiečiai. 1922 metų rugpjūtį išbandytas J. Dobkevičiaus sportinis lėktuvas Dobi-I, 1925 metais A. Gustaičio suprojektuotas sportinis lėktuvas ANBO-I.

1927 metais įkūrus Lietuvos aeroklubą (LAK) pradėjo vystytis civilinė aviacija. Nuo 1931 metų Lietuvoje pradėjo plisti sklandymas.

1933 metų liepos 15 dieną S. Darius ir S. Girėnas per 37 valandas ir 11 minučių lėktuvu Lituanica perskrido Atlantą, bet nepasiekę galutinio tikslo, žuvo Soldino apylinkėse. 1935 metų rugpjūčio 21-22 dienomis amerikos lietuvis F. Vaitkus lėktuvu Lituanica II iš Niujorko sėkmingai perskrido Altanto valdenyną.

| Commons: Aviacija – Iliustracijos, vaizdo ir garso įrašai, susiję su straipsniu

v • d • e
Sąrašai susiję su aviacija

Aviacijos laiko juosta

Orlaivis • Orlaivių gamintojai • Orlaivių varikliai • Orlaivių variklių gamintojai • Oro uostai • Avialinijos (Oro bendrovės)

Oro pajėgos • Orlaivių ginklai • Raketa

Rodomas puslapis "http://lt.wikipedia.org../../../a/v/i/Aviacija.html"

Kategorija: Aviacija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Bosanski
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Galego
- עברית
- Magyar
- 日本語
- Nederlands
- Polski
- Português
- Русский
- Slovenčina
- Slovenščina
- Svenska
- Українська
- 中文
- 粵語